|  |  |
| --- | --- |
|  | **Vprašanja in odgovori zastavljena na usposabljanju za kmetijske svetovalce iz vsebin IAKS, dne 13.2.2023****Odgovori pripravljeni na MKGP 16.3.23.** |
| 1 | Ali se mora pooblaščenec, ki vlaga subvencijsko vlogo pri Agenciji registrirati? Kaj to pomeni, oziroma kako se bo registriral? |
|   | Pošlje obrazec, ki je objavljen na spletni strani ARSKTRP. Način registracije pooblaščencev se glede na pravila iz obdobja 2015-2022 ne spreminja. |
|  |  |
| 2 | A imamo kmetijski svetovalci dostop do grafične aplikacije GERK kot registriran uporabnik ( ne preko javnega pregledovalnika)? |
|   | Kmetijski svetovalci imajo dostop do grafične aplikacije RKG. |
|  |  |
| 3 | Ali bo Pravilnik za uporabo SOPOTNIKA, ki je bil sprejet v decembru 23 še posebej predstavljen kmetijskim svetovalcem? |
|   | Da. |
|  |  |
| 4 | Ali bo za oddajo živinskih gnojil obrazec enak oz. podoben kot sedaj? Ali bo potrebno oddajati tudi obrazec dejanske oddaje s podpisoma oddajalca in prejemnika? |
|   | Sistem bo enak, kot je bil do zdaj. |
|  |  |
| 5 | Ali bo zapisnik za pašo na planini za AS deloval za drobnico enako kot je odsedaj za govedo. Veterinar vpiše vse številke drobnice in mi samo prenesemo podatke na zapisnik? |
|   | Da, za drobnico bo prehod na planino ali skupni pašnik urejen na način, kot velja za govedo. Bodite pozorni na Obrazec Zapisnik o pregonu živali na planino oz. skupni pašnik, kjer je naslednje opozorilo: Z izpolnjenim izvodom tega obrazca, ki ga oddate pooblaščeni veterinarski organizaciji, priglasite v centralni register goveda premik goveda na planino ali skupni pašnik, v centralni register drobnice pa premik drobnice na planino ali skupni pašnik. V skladu s predpisi je rok za priglasitev premikov goveda petnajst (15) dni po pregonu goveda na pašo. POZOR: v skladu s predpisi je rok za priglasitev premikov drobnice sedem (7) dni po pregonu drobnice na pašo.  |
|  |  |
| 6 | Ali je mogoče pri urejanju GERKOV, za uskladitev stanja v naravi popraviti rabo in s tem zmanjšati za nekaj kvadratnih metrov površino OOTT (vrati ob njivah)? |
|   | Kadar je popravek take narave, da usklajuje stanje v naravi, se GERK mora uskladiti. |
|  |  |
| 7 | Ali je v uredbi IACS tudi določeno, kako boste izračunavali povprečno obremenitev npr. za SOPO - ekstenzivno travinje, tradicionalna raba travinja,....Namreč pri predstavitvi SOPO je bil to večji problem? |
|   | Izračuni so opredeljeni v vsebinskih uredbah. Za primer SOPO v Uredbi o neposrednih plačilih iz strateškega načrta skupne kmetijske politike 2023-2027. |
|  |  |
| 8 | Ali lahko na kratko opišete kdo se mora vpisati v register pridelovalcev zelenjave? Kako je s poljedelsko-vrtnarskim kolobarjem? |
|   | Zavezanec za vpis v evidenco pridelovalcev zelenjave in zelišč je nosilec, ki v tekočem koledarskem letu na kmetijskem gospodarstvu prideluje zelenjavo oziroma zelišča na vsaj:- 0,1 ha njivskih površin na prostem ali,- 0,02 ha v rastlinjaku oziroma na njivskih površinah, kjer pridelava ni v tleh. Zavezanec za vpis v evidenco pridelovalcev zelenjave in zelišč je tudi nosilec, ki pridelano zelenjavo oziroma zelišča trži oziroma je vključen v sheme kakovosti. |
|  |  |
| 9 | Ali se letos pred vnosom vloge lahko umakne OOTT GERK? |
|   | V pravilniku, ki ureja register kmetijskih gospodarstev (Uradni list 7/2023) piše: Pred izbrisom GERK, ki ima status Ohranjanje okolijsko občutljivega trajnega travinja (OOTT) v skladu z uredbo, ki določa pravila o pogojenosti ali KRZ za DKOP 8 (ohranjanje), ki je v lasti nosilca, mora le-ta dokazati, da nima več pravice do uporabe zemljišča, sicer se izbris ne dovoli. |
|  |  |
| 10 | AMS - kaj pa tisti, ki ne bodo obvladali te aplikacije, kako bodo obveščeni o napakah. |
|   | Ko bo upravičenec, ki ne bo obvladal aplikacije Sopotnik prejel obvestilo o tem, da je ugotovitev za njegov KMG podana v Sopotnik (preko sms, elektronske pošte ali preko navadne pošte, če se bo v ZV tako izjavil), se bo obrnil na osebo, ki bo zanj odreagirala v Sopotniku (tudi kmetijski svetovalec), oziroma, če bo potrebno zahtevek umakniti ali spremeniti, bo zanj zahtevek na geoprostorskem obrazcu zbirne vloge umaknila oz spremenila. |
|  |  |
| 12 | Ali se mora vpisati v register pridelovalcev zelenjave tudi tisti, ki ima v poljedelskem kolobarju zelje? |
|   | Če ima zelja več kot 0,1 ha, potem se mora vpisati. |
|  |  |
| 14 | K svojemu vprašanju postavljam še vprašanje ali ne bo sankcioniran zaradi zmanjšana površin OOTT ker bo uredil GERK s stanjem v naravi? |
|   | Če bo urejal s stanjem v naravi na katerega je upravičenec sam vplival z namenom, da zmanjša OOTT območje, potem bo sankcioniran, sicer ne. |
|  |  |
| 15 | Ali se planinska paša pri izračunu povprečne obremenitve na KMG upošteva samo pri ekstenziviranju travinja ali tudi pri ostalih intervencijah KOPOP, EK, PRP razpisih? |
|   | Živina se upošteva kot živina KMG, tudi če je na paši na planini, razen v zvezi z aktivnim kmetom. |
|  |  |
| 17 | Navedite prosim konkretno v katero rabo se pa potem lahko spremeni 1100 njiva? Kaj pa če se njiva zatravi? v 1300 ni mogoče? |
|   | Če se preko geoprostorskega obrazca zbirne vloge spreminja vrsto rabe, se ta ne more spremeniti v vrsto rabe 1300 – trajni travnik, 1320 – travinje z razpršenimi neupravičenimi značilnostmi, 1211 – vinograd, 1221 – intenzivni sadovnjak, 1222 – ekstenzivni sadovnjak, 1230 – oljčnik, 1160 – hmeljišče, 1212 – matičnjak, 1510 – skupina dreves in/ali grmičevja, 1520 – mejica, 1530 – obvodna vegetacija, 1540 – posamezno drevo, 1550 – drevesa v vrsti ali 7010 – vodna prvina. V vse ostale se lahko. Prosim, upoštevajte, da je še vedno pred vnosom zbirne vloge potrebno urediti vrste rab posameznih zemljišč in ostale podatke na UE. |
|  |  |
| 18 | OOTT- Planinsko polje- ali kmetija, ki je EK na teh površinah lahko pase svoje živali?  |
|   | Na OOTT je prepovedano spreminjanje ali preoravanje vseh površin trajnega travinja. Velik del površin OOTT se ujema z območjem prepovedi paše, ki jo določajo posamezne intervencije, na primer DŽ. Ali območje sovpada z prepovedjo paše za intervencijo DŽ je razvidno iz predtiska (pred izpolnjen obrazec), ki je bil na spletni strani agencije objavljen na stanje 19.2.2023. Enako velja tudi za druge intervencijah in operacijah, kjer je paša prepovedana. |
|  |  |
| 19 | Pregledi AMS: kako bo pregled AMS obravnaval primer: prezimni posevek ozimni ječmen + ozimni krmni grah, ki bo pospravljen v tehnološki zrelosti (siliranje) konec junija. Posevek je pospravljen v tehnološki zrelosti za siliranje, ne bo pa izpolnjen obvezni datum, ki je predviden za glavni posevek. Ali bo tak posevek obravnavan kot glavni posevek? |
|   | Da, t.i. Uredba IAKS določa: k glavnim posevkom spadajo večletne kmetijske rastline ali kmetijske rastline, ki se posejejo ali posadijo jeseni 2022 ali spomladi 2023 in so na kmetijski površini pretežni del obdobja od 1. maja do 31. julija 2023 oziroma do tehnološke zrelosti. Če sta na isti kmetijski površini zaporedoma dve kmetijski rastlini ter ena od teh rastlin izpolni tehnološko zrelost, druga pa je na površini pretežni del obdobja, se za glavni posevek šteje tista kmetijska rastlina, ki je na površini prisotna pretežni del obdobja; |
|  |  |
| 20 | Pregledi s pomočjo sistema AMS - kmet bo obveščen 14 dni pred zadnjim rokom za popravo. |
|   | Če bo izbral obveščanje prek SMS ali elektronske pošte, bo obveščen ob vsaki posodobitvi rezultatov. V primeru pisnega obveščanja pa najpozneje 14 pred potekom roka. |
|  |  |
| 21 | Pri nas večina čeprav se registrira ne more odpreti pregledovalnika - a je problem z dovoljenji ali z računalniškimi nastavitvami ?  |
|   | Izvedena je bila predstavitev pregledovalnika s strani službe RKG na MKGP. |
|  |  |
| 23 | Ali bo predstavitev sprememb registra drobnice in novega dostopa do Volosa, registra drobnice?. |
|   | Da. |
|  |  |
| 24 | So na pregledovalniku že zadnje verzije kontrolnih slojev 2023 ali se bodo ti pred subvencijami še spreminjali? |
|   | So, stanje grafičnih evidenc pa je razvidno tudi iz pretiska, objavljenega na spletni strani agencije (pred izpolnjen obrazec). |
|  |  |
| 25 | Sopotnik je torej nezmotljiv kar se tiče prijavljene rastline ali rabe? |
|   | V primeru, da se nosilec KMG ne strinja z ugotovitvijo v SOPOTNIK-u lahko vedno poda pripombo, pojasnilo ali pošlje dokazilo. |
|  |  |
| 27 | Umiki so dovoljeni najkasneje 15 dni pred datumom prvega plačila. Kako naj stranka ve, da bo znotraj 15 dni plačilo in ne sme umikati zahtevka? |
|   | Če bo zahtevek za umik prišel prepozno (če bo odločba že v odpošiljanju), se ne bo mogel upoštevati. |
|  |  |
| 28 | Uredba o neposrednih plačilih, priloga 9. nikjer ne vidim omenjene drobnice? |
|   | Tabela v prilogi 9 je strokovno usklajena in drobnica je namenoma izvzeta, ker so živali drobnice praviloma na paši. |
|  |  |
| 29 | V odgovorih na vprašanja pogojenosti pišete, da če se gnoj odda vrtičkarjem, se oddaja količine gnoja ne bo upoštevala oddajalcu, če vrtičkar nima vpisanih površin. Zakaj potem dokazila o prodaji (računi, podpisan obrazec)? zakaj sploh taka odločitev, če imajo dokazilo? |
|   | Oddajalcu se bo upoštevalo, če bo prodal v različnih oblikah na trgu (tudi vrtičkarju). Priloži se dokazilo o prodaji ali podpis prejemnika. Sistem bo enak, kot je bil do zdaj. Če pa oddaš kmetijskemu gospodarstvu, ki nima površin, se pa tudi oddajalcu ne bo upoštevalo. |
|  |  |
| 30 | Zakaj v GERK pregledovalniku niso ostali kontrolni sloji preteklih let? Do sedaj je bila praksa, da so bili vidni poleg slojev zadnjega leta tudi sloji vseh pretelih let. |
|   | Sloji so z novim obdobjem izvajanja strateškega načrta novi in kot taki relevantni samo objavljeni. Umaknili smo jih, ker zaradi velikega števila slojev, vse skupaj postaja nepregledno. Že lani so bili objavljeni samo sloji preteklega leta. |